  Анжелика Тихонова корреспондент Мультипликацияя калыккуспо финн-угор фестиваль ортчоз Удмуртиын. Со сярысь иворъёсъя «Удмуртия» агентстволы ивортӥз «Лудорвай» музей-заповедникысь тодосчи секретарь Галина Тарануха. Ужрад 19-тӥ-20-тӥ куартолэзе музейлэн интывылаз радъяськоз. Вормисьёсты таӵе номинациосъя быръёзы: пиналъёслы устоез фильм прикладной анимацияя устоез фильм (крезьгуро клипъёс, мер реклама, дышетӥсь фильмъёс) устоез авторской фильм студиын пуктэм устоез фильм финн-угор выжы калыкъёслэн кылынызы пуктэм устоез фильм Галина Таранухалэн верамезъя, конкурсэ пыриськыны вазиськонъёс вуизы ини Эстониысь, Италиысь, Удмуртиысь но Комиысь. Пыриськисьёс пӧлын тодмо мультипликаторъёс но, кылсярысь, Эстониысь Прит Тендер (со саам кылын мультфильмзэ возьматоз), али кутскисьёсыз но — Ижкарысь 60 номеро школаын кыкетӥ классын дышетскись. Ужрад улсын мультфильмъёсты кылдытӥсьёс мастер-классъёс но ортчытозы. Тегъёс: Лулчеберет Удмуртия Лудорвай фестиваль финн-угоркалыкъёс  